Σταύρος Παπαδόπουλος

Ο Σταύρος Παπαδόπουλος (γεννημένος στις 6 Σεπτεμβρίου 1953) είναι Κύπριος προπονητής ποδοσφαίρου και πρώην ποδοσφαιριστής.

Βιογραφικά Στοιχεία

Γεννηθείς στην Κυπριακή πόλη Λάρνακα, ο Σταύρος Παπαδόπουλος ξεκίνησε τα πρώτα του ποδοσφαιρικά βήματα στον Πεζοπορικό Λάρνακας. Πραγματοποίησε την πρώτη του εμφάνιση στην Α' ομάδα του Πεζοπορικού την περίοδο 1970 - 1971 αγωνιζόμενος στην θέση του σέντερ φορ.

Το καλοκαίρι του 1974 πήρε μεταγραφή στον Εθνικό Πειραιώς, ο οποίος τότε αγωνιζόταν στην Α Εθνική Κατηγορία. Το παράδοξο ήταν πως, ενώ στον Πεζοπορικό αγωνιζόταν ως επιθετικός, στον Εθνικό Πειραιώς καθιερώθηκε στην θέση του κεντρικού αμυντικού.

Λίγα χρόνια αργότερα, και συγκεκριμένα στην καλοκαιρινή μεταγραφική περίοδο του 1977, ο Σταύρος Παπαδόπουλος πήρε μεταγραφή στον Ολυμπιακό Πειραιώς, με τον οποίο κατέκτησε 4 Πρωταθλήματα Ελλάδος.

Το 1986, μετά από ένα πετυχημένο πέρασμα από την Ελλάδα αγωνιζόμενος στον Εθνικό και τον Ολυμπιακό, ο Σταύρος Παπαδόπουλος επέστρεψε στην Κύπρο και τον Πεζοπορικό Λάρνακας, με τον οποίο κατέκτησε το Πρωτάθλημα Κύπρου το 1988.

Το καλοκαίρι του 1989, στην ηλικία των 36 ετών, αποφάσισε να κρεμάσει τα ποδοσφαιρικά του παπούτσια και να ασχοληθεί με το ποδόσφαιρο από το πόστο του προπονητή.

Προπονητική Καριέρα

Ο Σταύρος Παπαδόπουλος έχει υπάρξει προπονητής της Εθνικής Ομάδας της Κύπρου, του Ερμή Αραδίππου και της Αλκής Λάρνακας.

Εξωτερικές Πηγές

http://www.transfermarkt.co.uk/en/stavros-papadopoulos/profil/spieler_215904.html

Κύπριοι ποδοσφαιριστές
Ποδοσφαιριστές Πεζοπορικού Λάρνακας
Κύπριοι προπονητές ποδοσφαίρου
Προπονητές ποδοσφαίρου Αλκής Λάρνακας
Ποδοσφαιριστές Εθνικού Πειραιώς
Επιθετικοί ποδοσφαιριστές
Αμυντικοί ποδοσφαιριστές
Ποδοσφαιριστές Ολυμπιακού Πειραιώς
Προπονητές ποδοσφαίρου Εθνικής Κύπρου
Προπονητές ποδοσφαίρου Ερμή Αραδίππου
Ξένοι ποδοσφαιριστές στην Ελλάδα
Κύπριοι ποδοσφαιριστές στο εξωτερικό